|  |  |  |  |
| --- | --- | --- | --- |
| C:\Users\Admin\Documents\Partneriba\DRP_Lietvediba\drp logo.jpg | **lv_id_logo_1228b.jpg** | **elfla_logo_jpg.jpg** | **leader_logo_318df.jpg** |

**Projektu vērtēšanas kritēriju piemērošanas metodika:**

Vispārīgi nosacījumi projektu iesniegumu vērtēšanas kritēriju piemērošanai un kritēriju izstrādei:

1. Projekta iensiegums tiek vērtēts atbilstoši projektu vērtēšanas kritērijiem. Projektam piešķir noteiktu punktu skaitu atbilstoši katram punktam, kas ir apstirpināti vietējā attīstības stratēģijā. Nav atļauts izmantot tādu punktu gradāciju, kas nav atrunāta stratēģijā. Pamatkritērijs par projekta atbilstību sabiedrības virzītas vietējās attīstības stratēģijai tiek vērtēts ar “Jā” vai “Nē”. Ja kādā no šiem kritērijiem tiek saņemts vērtējums “NĒ”, projekts tiek atzīts par stratēģijai neatbilstošu, saņem negatīvu atzinumu un tālāk netiek vērtēts (*Atbilstoši 13.10.2015. MK Not. Nr.590 50.1.1.punktam).* Ja vērtētājs kādā no kritērijiem piešķir mazāku punktu skaitu, tiek sniegts skaidrojums, pamatojoties uz ko tiek piešķirts attiecīgs vērtējums.
2. Norāde uz kritērija izvērtēšanai nepieciešamās informācijas atrašanās vietu projekta iesniegumā ir indikatīva un gadījumos, ja noteiktajā vietā informācija nav pieejama, nepieciešams izskatīt visu projekta iesniegumu kopumā.
3. Vērtējot projekta iesnieguma atbilstību kritērijiem, jāņem vērā projeka iesniegumā pieejamā informācija, kā arī pārbaudē uz vietas konstatēto, ja ir veikta pārbaude uz vietas\*. Vērtējumu nevar balstīt uz pieņēmumiem vai citu informāciju, ko nav iespējams pārbaudīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierādā vērtētāja sniegto informāciju.

\*Par pārbaudes veikšanu uz vietas vienojas projekta vērtētāji, ja vērtējot projekta iesniegumu nav iespējams gūt pārliecību par projektā paredzētajām darbībām. Pārbaudes veikšana tiek dokumentēta pārbaudes ziņojumā, iespējams pievienot klāt arī foto materiālus.

1. Vērtējot projekta iensiegumu, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, tās pielikumiem un papilsdus sniegtiem dokumentiem, kuros informācija ir minēta. Nepieciešamības gadījumā projekta vērtētāji var izvirzīt nosacījumu par papildus skaidrojuma sniegšanu pie attiecīgā kritērija uz, kuru attiecas neskaidrība. Pretendentam ir jāsniedz pieprasītā informācija ne vēlāk kā 5 darba dienu laikā no attiecīgā pieprasījuma saņemšanas. Skaidrojuma nesaņemšanas gadījumā vērtēšanas komisija patur tiesības piešķirt mazāku punktu skaitu bez skaidrojuma palikušam kritērijam.
2. Kritēriju gradācija ir ne vairāk kā trīs 0, 1, 2.
3. Projektu atlases kritērijos punkti netiek piešķirti par nosacījumiem, kas tiks izpildīti īstenojot projektu, piemēram: pēc projekta īstenošanas tiks nodoršināts publisks atklāšanas pasākums, izejvielas produkcijas ražošanai tiks iegādātas no vietējiem audzētājiem, darbā tiks pieņemts bezdarnieks, utt.

**Vispārējie kritēriji attiecināmi uz visām rīcībām**

|  |  |  |  |  |  |
| --- | --- | --- | --- | --- | --- |
| **Nr.**  | **Kritērijs** | **Kritērija skaidrojums**  | **Vērtējums**  | **Atsauce uz projektu**  | **Kas tiek vērtēts**  |
| 2.1.  | Atbalsta pretendenta iesniegto projekta iesniegumu skaits izsludinātajā projektu konkursa kārtā (konkrētajā rīcībā)  | Atbalsta pretendents iesniedzis vienu projekta iesniegumu izsludinātajā kārtā (konkrētajā rīcībā)  | 1 | Iesniegto projektu saraksts  | 1 punkts tiek piešķirts, ja projekta iesniedzējs ir iesniedzis vienu projekta pieteikumu izsludinātās kārtas vienas rīcības ietvaros.  |
| Atbalsta pretendents iesniedzis divus vai vairāk projekta iesniegumus izsludinātajā kārtā (konkrētajā rīcībā) | 0 |
| 2.2. | Projekta iesniedzēja kapacitāte  | Projekta apraksts sniedz pārliecību par atbalsta pretendenta spēju (finanšu un vadības kapacitāti) sasniegt projekta mērķi un rezultātus | 2 | A1; A2; A3  | 2 punkti tiek piešķirti ja atbalsta pretendentam ir nepieciešamās zināšanas, izglītība, darba pieredze jomā, kurā tiek īstenots prjekts un ir nepieciešamie finanšu vai citi materiālie resursi projekta īstenošanai  |
| Projekta apraksts sniedz daļēju pārliecību par atbalsta pretendenta spēju (finanšu un vadības kapacitāti) sasniegt projekta mērķi un rezultātus | 1 | 1 punkts tiek piešķirts ja pretendentam ir nepieciešamās zināšanas, izglītība, darba pieredze jomā, kurā tiek īstenots prjekts vai ir nepieciešamie finanšu vai citi materiālie resursi projekta īstenošanai |
| Projekta apraksts nesniedz pārliecību par atbalsta pretendenta spēju (finanšu un vadības kapacitāti) sasniegt projekta mērķi un rezultātus | 0 | Punkti netiek piešķirti, ja projekta iensiegumā nav informācijas par atbalsta pretendenta spēju (finanšu un vadības kapacitāti) sasniegt projekta mērķi un rezultātus |
| 2.3. | Projekta sagatavotība un pamatojums  | Projektā skaidri aprakstīta esošā situācija un pamatotas aktivitātes, kā sasniegt plānoto mērķi  | 2 | B5; B6  | 2 punkti tiek piešķirti, ja projekta kopējā gatavība (t.sk. pielikuma dokumenti) un apraksts sniedz pilnīgu informāciju par projektā plānotajām darbībām (aktivitātēm) un mērķa sasniegšanu |
| Projektā nepilnīgi aprakstīta esošā situācija un pamatotas aktivitātes, kā sasniegt plānoto mērķi | 1 | 1 punkts tiek piešķirts, ja projekta kopējā gatavība (t.sk. pielikuma dokumenti) un apraksts nepilnīgi raksturo esošo situāciju un/vai nav pamatotas aktivitātes kā sasniegt plānoto mērķi |
| Nav vai vāji aprakstīta esošā situācija un vai/ aktivitātes, kā sasniegt plānoto mērķi  | 0 | Punkti netiek piešķirti, ja projekta kopējā gatvaība (t.sk.pielikuma dokumenti) un apraksts vāji raksturo esošo situāciju un/vai nav pamatotas aktivitātes kā sasniegt plānoto mērķi |
| 2.4.  | Mērķis  | Projekta mērķis ir reāls, sasniedzams, izmērāms konkrētā budžeta, laika un cilvēkresursu ziņā | 2 | B4; B5 | 2 punkti tiek piešķirti, ja skaidri izprotams projekta mērķis, saprotami aprakstīts sasniedzamais rezultāts  |
| Projekta mērķis ir sasniedzams, grūti izmērāms konkrētā budžeta, laika un cilvēkresursu ziņā | 1 | 1 punkts tiek piešķirts, ja skaidri izprotams projekta mērķis, bet nesamērīgs ar projekta iesniedzēja kapacitāti un projekta budžetu |
| Projekta mērķis ir vispārīgs, nav izmērāms konkrētā budžeta, laika un cilvēkresursu ziņā  | 0 | Punkti netiek piešķirti, ja projekta mērķis ir vispārīgs, nav sasniedzams projekta ietvaros*Piemēram: Uzlabot apkārtējo vidi utml*.  |
| 2.5.  | Mērķauditorija  | Skaidri definēta mērķauditorija, tās lielums tiešais labuma guvēju skaits  | 2 | B5; B6 | 2 punkti tiek piešķirti, ja skaidri definētas mērķa grupas un/vai tiešo labuma guvēju vajadzības, kas aptver iedzīvotāju vajadzības visā VRG darbības teritorijā  |
| Skaidri definēta mērķauditorija, pārspīlēts tās lielums un tiešais labuma guvēju skaits  | 1 | 1 punkts tiek piešķirts, ja pārspīlēts mērķa grupas lielums (piem. visi novada iedzīvotāji utml.) un/vai tiešie labuma guvēji aptver iedzīvotāju vajadzības viena pagasta teritorijā |
| Mērķauditorijas apraksts ir vispārīgs, nav identificēti tiešie labuma guvēji  | 0 | Punkti netiek piešķirti, ja mērķa grupas apraksts ir vispārīgs, nav minēti tiešie labuma guvēji  |
| 2.6.  | Budžets  | Projekta budžets ir detalizēti atspoguļots, plānotās izmaksas pamatotas un orientētas uz mērķa sasniegšanu  | 2 | B5; B6; B8; B9; B10  | 2 punkti tiek piešķirti, ja projekta budžeta izmaksas ir pamatotas, nepieciešamas mērķa sasniegšanai un atbilst tirgus cenām  |
| Projekta budžets atspoguļots nepilnīgi un/vai plānotās izmaksas ir daļēji pamatotas un orientētas uz mērķa sasniegšanu  | 1 | 1 punkts tiek piešķirts, ja projekta budžets ir nepilnīgs un/vai plānotās izmaksas daļēji pamatotas |
| Projekta budžets atspoguļots nepilnīgi un/vai plānotās izmaksas nav pamatotas un/vai orientētas uz mērķa sasniegšanu | 0 | Punkti netiek piešķirti, ka projekta budžets ir nepilnīgs un/vai plānotās izmaksas sadārdzinātas un/vai nav nepieciešamas mērķa sasniegšanai |
| 2.7. | Risku izvērtējums  | Projekta iesniegumā ir veikts iespējamo risku izvērtējums, izstrādāts pamatots pasākumu plāns identificēto risku novēršanai vai samazināšanai  | 2 | B15 – 5.1.aktivitātē; B13 – 5.2.aktivitātē | 2 punkti tiek piešķirti, la risku izvērtējumā minētie riski ir tieši saistīti ar projekta aktivitātēm, risku novēršanas plāns reāls un izpildāms |
| Projekta iesniegumā iespējamo risku izvērtējums veikts nepilnīgi, nav izstrādāts plāns risku novēršanai vai izstrādāts nepilnīgi  | 1 | 1 punkts tiek piešķirts, ja riski minēti vispārīgi, kas neietekmē tieši projekta aktivitātes, risku novēršanas plāns vispārīgs |
| Projekta iesniegumā nav veikts iespējamo risku izvērtējums  | 0 | punkti netiek piešķirti, ja nav veikts iespējamais risku izvērtējums  |
| 2.8.  | Projekta dzīvotspēja un rezultātu izmantošana atbilstoši mērķim | Projekta iesniegumā pamatots, kā tiks nodrošināta projekta rezultātu uzturēšana un izmantošana atbilstoši plānotajam mērķim vismaz 5 gadus (2 gadus rīcībā 1.3.) pēc projekta īstenošanas  | 2 | B6 | 2 punkti tiek piešķirti, ja projekta iesniedzējs ir pamatojis kā tiks nodrošināta projekta rezultātu uzturēšana un izmantošana atbilstoši plānotajam mērķim vismaz 5 gadus (2 gadus rīcībā 1.3.) pēc projekta īstenošanas |
| Projekta iesniegumā nepilnīgi pamatots, kā tiks nodrošināta projekta rezultātu uzturēšana un izmantošana atbilstoši plānotajam mērķim vismaz 5 gadus (2 gadus rīcībā 1.3.) pēc projekta īstenošanas | 1 | 1 punkts tiek piešķirts, ja projekta iensiedzējs vispārīgi aprakstījis un/vai nepielnīgi pamatojis projekta rezultātu uzturēšanu un izmantošanu atbilstoši plānotajam mērķim vismaz 5 gadus (2 gadus rīcībā 1.3.) pēc projekta īstenošanas |
| Projekts nesniedz skaidru priekšstatu par tā ilgtspēju, uzturēšanu un nav pamatots kā tiks nodrošināta projekta rezultātu uzturēšana un izmantošana atbilstoši plānotajam mērķim vismaz 5 gadus (2 gadus rīcībā 1.3.) pēc projekta īstenošanas | 0 | Punkti netiek piešķirti, ja projekta iensiedzējs nav skaidri norādījis projekta rezultātu ilgtspēju |
| 2.9.  | Projekta idejas novitāte (jauninājums) projekta īstenošanas teritorijā | Projekta iesniegumā pamatots, kāpēc projekta ideja ir oriģināla | 2 | B3 | 2 punkti tiek piešķirti, ja projekta īstenošanā tiek radīti jauninājumi, kas ir pamatoti projekta iesniegumā un attiecināmi uz visu VRG vai novada darbības teritoriju.  |
| Projekta iesniegumā nav pietiekami pamatots, kāpēc projekta ideja ir oriģināla | 1 | 1 punkts tiek piešķirts, ja projekta īstenošanā tiek radīti jauninājumi, kas nav pietiekami pamatoti un/vai ir jauninājums pagasta teritorijā. |
| Projekta ideja nav oriģināla | 0 | Punkti netiek piešķirti, ja projekta ideja nav oriģināla.  |

Minimālais punktu skaists kas jāiegūst vispārējos vērtēšanas kritērijos, lai projektu varētu vērtēt pēc specifiskajiem vērtēšanas kritērijiem ir 9 punkti.

1. **Specifiskie kritēriji Rīcībai 1.1. Atbalsts mikro, mazās un vidējās uzņēmējdarbības attīstībai**

|  |  |  |  |  |  |
| --- | --- | --- | --- | --- | --- |
| **Nr.**  | **Kritērijs** | **Kritērija skaidrojums**  | **Vērtējums**  | **Atsauce uz projektu**  | **Kas tiek vērtēts**  |
| 3.1. | Nodarbinātība  | Projektā paredzēts radīt vismaz 1 jaunu darba vietu | 1 | B4 | Radīta darbavieta ir darbavieta ar darba līgumu vismaz uz gadu ar darbiniekam noteiktu normālo darba laiku vai pašnodarbinātas personas saimnieciskās darbības uzsākšana, vai vairākas darbavietas sezonas rakstura darbu veikšanai, kurās kopā nostrādāto stundu skaits kalendārā gada griezumā atbilst normālam darba laikam, un par to tiek veiktas valsts sociālās apdrošināšanas obligātās iemaksas. Projekta ietvaros radītām darba vietām ir paredzēts atalgojums C.sadaļā.  |
| Projektā nav paredzēts radīt darba vietas  | 0 |  | Ja projekta iesniedzējs izvēlas tikai saglabāt esošās darba vietas, neradot nevienu jaunu darba vietu, punkti netiek piešķirti.  |
| 3.2 | Sinerģija  | Projekts projekts tiek īstenots tiešā SAM īstenošanas vietas tuvumā un papildinās pašvaldības izveidotās infrastruktūras izmantošanas iespējas | 1 | B.15 | Punkti netiek piešķirti, ja projekts nav saistīts ar citām ES investīcijām |
| Projekts nav saistīts ar citām ES investīcijām  | 0 |
| 3.3. | Kopprojekts  | Projekts atbilst kopprojektam (saskaņā ar MK noteikumiem) | 1 | A2 | Punkti netiek piešķirti, ja projekts neatbilst kopprojektam (saskaņā ar MK noteikumiem) |
| Projekts neatbilst kopprojektam (saskaņā ar MK noteikumiem) | 0 |
| 3.4.  | Ražošana  | Projekts vērts uz ražošanas attīstību t.sk. mājražošanu  | 1 | B.15 | Punktu piešķir projektu iesniedzējam, kas projektu plāno īstenot ražošanas t.sk. mājražošanas jomā.  |
| Projekts nav saistīts ar ražošanu  | 0 |

Minimālais punktu skaits specifiskajos kritērijos 1 punkts.

Gadījumos, ja vienas rīcības ietvaros vairākiem projektiem ir vienāds punktu skaits, tiek piemērots specifiskais vērtēšanas kritērijs vienādu punktu gadījumā:

|  |  |  |  |  |
| --- | --- | --- | --- | --- |
| **Nr.**  | **Kritērijs** | **Skaidrojums**  | **Vērtējums**  | **Atsauce uz projektu**  |
| 4.1. | Aktivitātē “Vietējās ekonomikas stiprināšanas iniciatīvas”- pagastos ar augstāko bezdarba līmeni, saskaņā ar NVA datiem | 1 punkts tam projektam, kura realizācijas vietā ir augstāks bezdarba līmenis |  | Aktuālie NVA dati |

**Specifiskie kritēriji Rīcībai 1.2. Atbalsts vides radīšanai vai labiekārtošanai, kas veicina vietējo produktu noietu**

|  |  |  |  |  |  |
| --- | --- | --- | --- | --- | --- |
| **Nr.**  | **Kritērijs** | **Kritērija skaidrojums**  | **Vērtējums**  | **Atsauce uz projektu**  | **Kas tiek vērtēts**  |
| 3.1. | Produkta noiets  | Produkta noiets paredzēts neierobežotam pircēju lokam (internets/izbraukumi)  | 2 | B6 | 2 punkti tiek piešķirti, ja paredzētais produkta noiets ir plānots plašāk nekā VRG darbības teritorija |
| Produkta noiets paredzēts VRG darbības teritorijā  | 1 | 1 punkts tiek piešķirts, ja produkta noiets ir plānots VRG darbības teritoijā  |
| Produkta noiets paredzēts vietējā līmenī  | 0 | Punkti netiek piešķirti ja produkta noiets ir paredzēts (pagasta) vietējā līmenī  |
| 3.2. | Kopprojets  | Projekts atbilst kopprojektam (saskaņā ar MK noteikumiem)  | 1 | A2 | Punkti netiek piešķirti, ja projekts neatbilst kopprojektam (saskaņā ar MK noteikumiem) |
| Projekts neatbilst kopprojektam (saskaņā ar MK noteikumiem) | 0 |

Minimālais punktu skaits specifiskajos kritērijos 1 punkts.

Gadījumos, ja vienas rīcības ietvaros vairākiem projektiem ir vienāds punktu skaits, projekti tiek sarindoti pec pieprasītā finansējuma apjoma:

Lielāko punktu skaitu (skaitli veido kopējais vienādu vērtējumu saņēmušo projektu skaits) saņem projekts ar mazāko pieprasīto publisko finansējumu, pārējie projekti saņem punktus atbilstoši dilstošā secībā.

**Specifiskie kritēriji Rīcībai 2.1. Atbalsts iniciatīvām, kuras vērstas uz efektīvu un ilgtspējīgu dabas un kultūras resursu izmantošanu lauku sabiedrības dzīves standartu paaugstināšanai.**

|  |  |  |  |  |  |
| --- | --- | --- | --- | --- | --- |
| **Nr.**  | **Kritērijs** | **Kritērija skaidrojums**  | **Vērtējums**  | **Atsauce uz projektu**  | **Kas tiek vērtēts** |
| 3.1. | Kopienu aktivizēšana  | Projekts tiks īstenots pagasta teritorijā, kurā iepriekšējā plānošanas periodā neīstenoja nevienu LEADER projektu  | 1 | B7, VRG datu bāze | Punkti netiek piešķirti, ja projekts tiks īstenots teritorijā, kurā iepriekšējā plānošanas periodā tika īstenoti LEADER projekti  |
| Projekts tiks īstenots teritorijā, kurā iepriekšējā plānošanas periodā tika īstenoti LEADER projekti | 0 |
| 3.2. | Resursu izmantošana  | Projekts tiek īstenots iepriekšējā plānošanas periodā izveidotās telpās un/vai papildina izveidoto infrastruktūru | 1 | B6 | Punkti netiek piešķirti, ja projekts nav saistīts ar iepriekšējā plānošanas periodā izveidotām telpām un/vai nepapildina izveidoto infrastruktūru  |
| Projekts nav saistīts ar iepriekšējā plānošanas periodā izveidotām telpās un/vai nepapildina izveidoto infrastruktūru | 0 |
| 3.3.  | Idejas pamatojums  | Ir pierādīta apdzīvotās vietas (ciema vai apkaimes) iedzīvotāju (t.sk.sociāli mazaizsargāto grupu) vajadzību apzināšana un projekta atbilstība vietējās pašvaldības plānošanas dokumentiem (skat. Papildus informāciju)\*  | 2 | B15 | 2 punkti tiek piešķirti,ja projekta iensiedzējs ir veicis papildus darbu, lai noskaidrotu iedzīvotāju vadazības – sapulce, anketēšana, aptauja utml., ko apliecina papildus iesniegtie dokumenti.  |
| Ir pierādīta projekta atbilstība vietējās pašvaldības plānošanas dokumentiem ( skat. Papildus informāciju) | 1 | 1 punkts tiek piešķirts, ja projekts atbilst vietējās pašvaldības dokumentiem, ko apliecina saskaņojums ar pašvaldību vai apliecinājums par līdzfinansējuma piešķiršanu  |
| Nav pierādīta apdzīvotās vietas (ciema vai apkaimes) iedzīvotāju vajadzību apzināšana vai projekta atbilstība vietējās pašvaldības plānošanas dokumentiem  | 0 | Punkti netiek piešķirti, ja nav pierādīta apdzīvotās vietas (ciema vai apkaimes) iedzīvotāju vajadzību apzināšana vai projekta atbilstība vietējās pašvaldības plānošanas dokumentiem |

Minimālais punktu skaits specifiskajos kritērijos 1 punkts.

\*Pierādīta apdzīvotās vietas vajadzība, pieejamie vietējie resursi un atbilstība VRG darbības teritorijas īpatnībām izmantojot iedzīvotāju aptauju, sapulci, saskaņojumu ar pašvaldības dokumentiem. Pielikumā var būt: aptaujas rezultātu apkopojums; iedzīvotāju sapulces protokols; saskaņojums ar pašvaldību; atsauce uz pašvaldības plānošanas dokumentu; u.c. pierādījumi.

Gadījumos, ja vienas rīcības ietvaros vairākiem projektiem ir vienāds punktu skaits, projekti atbalstīšanas secībā sarindojami pēc projekta, kura pieprasītais finansējuma apjoms ir mazāks.